Bæjarstjórn Kópavogs hefur samþykkt lýðheilsustefnu Kópavogsbæjar . Lýðheilsustefnan hefur það að markmiði að Kópavogur „ verði þekktur fyrir að vera lifandi og jákvætt samfélag sem stuðlar að vellíðan meðal íbúa á öllum aldursskeiðum með jöfnuð til heilsu að leiðarljósi “ . Í markmiðum lýðheilsustefnunnar eru fjögur áhersluatriði : Umhverfi Í tengslum við stefnuna hefur verið gerð aðgerðaáætlun þar sem markmiðin eru skýrð betur og leiðirnar til að ná þeim settar fram . Þá verður ráðinn lýðheilsufræðingur til Kópavogsbæjar til þess að fylgja stefnunni eftir og innleiða markmið hennar . „ Lýðheilsustefna Kópavogsbæjar er metnaðarfull og spannar vítt svið . Við vitum að það er mikilvægt að sinna lýðheilsumálum og Kópavogbær ætlar sér að gera það af myndarskap , “ segir Theodóra S. Þorsteinsdóttir formaður bæjarráðs Kópavogs sem sat í starfshóp lýðheilsustefnunnar fyrir hönd meirihluta bæjarstjórnar . Stefnan var unnin af starfshópi sem skipaður var starfsmönnum af öllum sviðum stjórnsýslu Kópavogsbæjar , tveimur bæjarfulltrúum og fulltrúa Markaðsstofu Kópavogs . Þá voru haldnir tveir íbúafundir í tengslum við gerð stefnunnar þar sem óskað var eftir sjónarmiðum bæjarbúa í lýðheilsumálum .